Gabriela Szabó (født 14. november 1975) er en tidligere rumensk friidrettsutøver (mellom- og langdistanse). Szabó ble gullmedaljør på 5000 meter i OL 2000 i Sydney. Hun har også vunnet tre VM-gull (5000 meter i 1997 og 1999, samt 1500 meter i 2001). Szabó er også regjerende europarekordholder på 3000 meter. I 1999 ble Szabó jackpotvinner i IAAF Golden League. I 2005 meddelte Szabó at hun sluttet å konkurrere på elitenivå. Mellom 2014 og 2015 var hun Romanias minister for idrett og ungdom. I 2017 ble hun utnevnt til generaldirektør for CSM București for et år.